**Javni poziv za razvoj kapaciteta organizacija civilnog društva**

1. Grad Koprivnica poziva organizacije civilnog društva sa sjedištem na području Grada Koprivnice da se prijave na Javni poziv za razvoj kapaciteta organizacija civilnog društva (u daljnjem tekstu: „Javni poziv“).
2. Organizacije civilnog društva sukladno ovom Javnom pozivu mogu podnijeti zahtjev za sljedeća prioritetna područja:

**1. Prijevoz te**

**2. Tehnička oprema – razglas, pozornica, gledalište.**

1. Ukupno planirana vrijednost ovog Javnog poziva iznosi **30.000,00 EUR.**

Najmanji iznos za **prijevoz** koji se može zatražiti je **50,00 EUR,** a najveći iznos za prijevoz koji se može zatražiti je **1.000,00 EUR.**

1. **Prihvatljivi prijavitelji**

Prihvatljiva je organizacija civilnog društva koja je u trenutku podnošenja prijave upisana u odgovarajući Registar, Registar neprofitnih organizacija, vodi transparentno financijsko poslovanje u skladu s propisima o računovodstvu neprofitnih organizacija, koja je ispunila ugovorene obveze prema Gradu Koprivnici i svim drugim davateljima financijskih sredstava iz javnih izvora zaključno s 2023. godinom, učitala je uvjerenje o nekažnjavanju odgovorne osobe organizacije civilnog društva, potvrdu porezne uprave o nepostojanju duga, izjavu o nepostojanju dvostrukog financiranja, ostvario je minimalno 50% bodova i zadovoljava ostale uvjete ovog Javnog poziva.

Prihvatljivi Zahtjev za **prijevoz** je onaj koji se odnosi na putovanja na teritoriju Republike Hrvatske te sadrži popis putnika s minimalno 80% putnika s područja Grada Koprivnice i ponudu usluge prijevoza.

Prihvatljivi Zahtjev za **korištenje tehničke opreme** je onaj u kojem se aktivnost za koju se koristi tehnička oprema provodi na području Grada Koprivnice.

1. **Neprihvatljivi prijavitelji**

**Prijevoz:**

1. ogranci organizacija civilnog društva koji nemaju pravnu osobnost,
2. političke stranke,
3. vjerske zajednice,
4. ustanove,
5. članice Zajednice športskih udruga grada Koprivnice, Studentskog sportskog saveza Koprivnica, Zajednice tehničke kulture grada Koprivnice i Vatrogasne Zajednice grada Koprivnice.

**Tehnička oprema**

1. ogranci organizacija civilnog društva koji nemaju pravnu osobnost,
2. političke stranke,
3. vjerske zajednice,
4. ustanove.
5. Broj zahtjeva po prijavitelju

**Prijevoz**

Jedna organizacija civilnog društva može podnijeti **najviše dva (2) zahtjeva. Preporuka je da se zahtjev pošalje minimalno sedam (7) dana prije putovanja.**

**Tehnička oprema**

Preporuka je da jedna organizacija civilnog društva podnese zahtjev za korištenje tehničke opreme **minimalno 15 (petnaest) dana** prije potrebe za korištenje tehničkom opremom, a na način kako slijedi:

**a) razglas – neograničen broj zahtjeva,**

**b) pozornica – maksimalno dva (2) zahtjeva za korištenje,**

**c) gledalište – maksimalno tri (3) zahtjeva za korištenje.**

1. Sve pristigle i zaprimljene prijave proći će kroz sljedeću proceduru:
* Procjena prijava u odnosu na propisane uvjete Javnog poziva (administrativna provjera),
* Procedura ocjenjivanja prijave,
* Obavijest o donesenom Zaključku o dodjeli financijskih sredstava,
* Ugovaranje,
1. **Prihvatljivi su troškovi prijevoza** od ovlaštenog prijevoznika (kombi ili autobus) nastali u 2024. godini.

**Prihvatljivo je korištenje tehničke opreme** za aktivnosti koje se provode u 2024. godini.

1. Zahtjevi će se sufinancirati u 100% prihvatljivog iznosa.

**Obavezna dokumentacija - Prijevoz:**

1. Prijavni obrazac,
2. Potpisni obrazac,

***Obrazac može biti potpisan digitalno i vlastoručno:***

* ***Digitalno- isključivo elektronički kvalificiranim potpisom,***
* ***Vlastoručno- fizički potpisan.***
1. Popis putnika,
2. Uvjerenje o nekažnjavanju odgovorne osobe,
3. Potvrda porezne uprave o nepostojanju duga,
4. Izjava o nepostojanju dvostrukog financiranja,
5. Ponuda usluge prijevoza.

**Obavezna dokumentacija – Tehnička oprema:**

1. Prijavni obrazac,
2. Potpisni obrazac

***Obrazac može biti potpisan digitalno i vlastoručno:***

* ***Digitalno- isključivo elektronički kvalificiranim potpisom,***
* ***Vlastoručno- fizički potpisan.***
1. Uvjerenje o nekažnjavanju odgovorne osobe,
2. Potvrda porezne uprave o nepostojanju duga,
3. Izjava o nepostojanju dvostrukog financiranja.

Prijava se **podnosi isključivo putem aplikacije za natječaje** koja je dostupna na mrežnoj stranici Grada Koprivnice: [www.koprivnica.hr](http://www.koprivnica.hr) .

Prijave poslane poštom ili na bilo koji drugi način neće se uzimati u obzir.

Detaljne informacije o načinu prijave nalaze se u Uputi za korištenje aplikacije koja je sastavni dio ovog Javnog poziva.

**Zahtjevi se mogu slati zaključno do iskorištenja financijskih sredstava po ovom Javnom pozivu, a najkasnije do 15.12.2024. godine, zaključno s 23:59 sati.**

Razmatrat će se samo zahtjevi koji su pravodobno dostavljeni, koji u cijelosti zadovoljavaju propisane uvjete Javnog poziva te će se obrađivati po redoslijedu zaprimanja.

Prijava dostavljena elektroničkim putem smatra se podnesenom u trenutku kad je zabilježena na poslužitelju za zaprimanje takvih poruka.

1. Pregled, procjena zahtjeva, donošenje zaključka o odobrenju sredstava za prijevoz/tehničke opreme i sklapanje ugovora o dodjeli sredstava za prijevoz/korištenju tehničke opreme vršit će se pojedinačno i/ili u skladu s terminom kada su prijevoz ili tehnička oprema potrebni.

 Članovi Povjerenstva za procjenu prijava potpisati će izjavu o nepristranosti i povjerljivosti čime se sprječava sukob interesa.

1. Organizacija civilnog društva može podnijeti prigovor na postupak Javnog poziva, na zaključak neispunjavanja propisanih uvjeta Javnog poziva, na ocjenjivanje i na zaključak o odobrenju.

Prigovori se podnose Upravnom odjelu za društvene djelatnosti, a odluku po prigovoru, uzimajući sve činjenice donosi Povjerenstvo za prigovore.

1. Sva pitanja vezana uz Javni poziv mogu se postaviti elektroničkim putem, slanjem upita na adresu elektronske pošte: drustvene.djelatnosti@koprivnica.hr do 08. prosinca 2024. godine.

UPRAVNI ODJEL ZA DRUŠTVENE DJELATNOSTI